Al-Uzza

Al-'Uzzā (arabisk: العزى al-ʿUzzā, «den sterkeste») er i henhold til arabisk mytologi den ene av de tre fremste gudinnene som ble dyrket i det før-islamske Arabia; de andre to var Allāt og Manāt. Nabateere ved Petra øst for Palestina likestilte henne med den greske kjærlighetsgudinnen Afrodite Urania («den himmelske Afrodite», latin: Venus Caelestis), og med morgenstjernen. En kvadratisk, rød steinblokk i byen Taif, 70 kilometer sørøst for Mekka, ble holdt som hellig for hennes kult. Dit gikk det pilegrimsferder og der ble det frembåret vigselsgaver og slaktoffer til henne. 

Hun er omtalt i Koranen, Sura 53:19 (An-Najm, «Stjernen») som en av gudinnene som araberne dyrket. Muhammad selv har en gang omtalt Uzzā, ved å si: «Jeg har ofret en sau til Uzzā da jeg fulgte religionen til mitt folk.»  «Uzzā»

Al-ʻUzzā ble, som måneguden Hubal, påkalt for beskyttelse av den førislamske stammen kuraisittene (Qurayš). I slaget ved Uhud i 624 mot muslimene var deres krigsrop «Å, folket Uzzā, folket til Hubal!»  Al-‘Uzzá opptrer også senere hos den arabiske historikeren Ibn Ishaqs redegjørelse av de såkalte sataniske vers, traneberetningen som inngikk  - eller ikke - etter vers 20 i det som ble 53. sure i Koranen (ikke Salman Rushdies roman fra 1988 med samme tittel).Ibn Ishaq: Sirat Rasul Allah - The Life of Muhammad, oversatt av A. Guillaume, s. 165-167

Mohammed bekjempet gudinnens kult som en religiøs konkurranse, og etter erobringen av Mekka ble Al-ʻUzzās helligdom og en statue av gudinnen ødelagt ved hans hærfører Khalid ibn al-Walid.Al-Mubarakpuri, S.R. : The Sealed Nectar, s. 256 I henhold til en del tradisjoner var det et orakel her.

 Referanser 

 Eksterne lenker 

Nabataean pantheon including al-ʻUzzā
 Hisham Ibn Al-Kalbi: «Al-Uzza», The Book of Idols (Kitab Al-Asnam)

Kategori:Arabiske guddommer
Kategori:Fruktbarhetsgudinner